Diari Oficial de la Generalitat Valenciana


Sumari del DOGV 9633, del 06-07-2023 (2023/7227)

RESOLUCIÓ de 20 de juny de 2023, del president de Turisme Comunitat Valenciana, per la qual es disposa el pagament del crèdit assignat per l'Acord de data 14 de desembre de 2022, de la Conferència Sectorial de Turisme, a les 21 entitats locals integrants del Pla territorial de sostenibilitat turística en destinacions de la Comunitat Valenciana 2022 i s'indica el règim aplicable, en el marc de l'estratègia de sostenibilitat turística en destinacions dins del Pla de recuperació, transformació i resiliència - finançat per la Unió Europea - Nextgeneration EU.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9633

Data del DOGV
:   06-07-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/7227


Data del document
:   20-06-2023

Organisme emissor
:   Turisme Comunitat Valenciana

Tipus de document
:   Resolució

Anàlisi jurídica

 Descriptors 

:   * Turisme Comunitat Valenciana
    * ajuda pública

RESOLUCIÓ de 20 de juny de 2023, del president de Turisme Comunitat Valenciana, per la qual es disposa el pagament del crèdit assignat per l'Acord de data 14 de desembre de 2022, de la Conferència Sectorial de Turisme, a les 21 entitats locals integrants del Pla territorial de sostenibilitat turística en destinacions de la Comunitat Valenciana 2022 i s'indica el règim aplicable, en el marc de l'estratègia de sostenibilitat turística en destinacions dins del Pla de recuperació, transformació i resiliència - finançat per la Unió Europea - Nextgeneration EU. [2023/7227]  
Antecedents de fet  
Primer. El 21 de juny de 2020, el Consell Europeu va aprovar la creació del programa Next Generation EU, un instrument d'estímul econòmic sense precedents, com a resposta als efectes derivats de la crisi provocada per la COVID-19 i a encarar la recuperació postpandèmia, amb una orientació més ecològica, més digital i més resilient.  
El fons Next Generation EU és un fons de recuperació europeu que suposa una injecció per als estats membres de la Unió Europea de 750.000 M € entre transferències i préstecs. Aquesta dotació econòmica atendrà projectes que vagen en la línia de la sostenibilitat, la digitalització i la cohesió, amb l'objectiu de transformar la societat i l'economia.  
  
El Pla de recuperació, transformació i resiliència (a partir d'ara, PRTR) és l'instrument amb el qual l'Estat espanyol aplicarà els recursos assignats per les autoritats europees. El Pla s'articula mitjançant 30 components, amb el component 14, el Pla de modernització i competitivitat del sector turístic, dotat amb 3.400 M€.  
A través del component 14, inversió 1, s'inclou la línia d'inversió de «Transformació del model turístic cap a la sostenibilitat» que, al seu torn, inclou la submesura 2 relativa al «Programa extraordinari de plans de sostenibilitat turística en destinació», com a mecanisme de cooperació entre els tres nivells de l'Administració: Administració general de l'Estat, comunitats autònomes i entitats locals.  
  
Segon. El Pla de modernització i competitivitat del sector turístic inclou actuacions que s'emmarquen en els quatre eixos relacionats amb el PRTR eix 1 «Transformació verda i sostenible», eix 2 «Millora de l'eficiència energètica», eix 3 «Transició digital» i eix 4 «Competitivitat». Dins d'aquest Pla es preveu el desenvolupament de diverses accions, la més rellevant de les quals és el Programa de plans de sostenibilitat turística en destinacions, programa que preveu la recuperació integral de les destinacions pioneres i la transformació estratègica de les destinacions urbanes i d'interior.  
D'acord amb aquest programa, les comunitats autònomes presenten els diferents plans territorials de sostenibilitat turística en destinacions (a partir d'ara, plans territorials), que s'elaboren mitjançant un procés participatiu i de col·laboració entre les tres Administracions Públiques competents i els diferents actors públics i privats de l'ecosistema turístic de la destinació i inclouen també les ajudes corresponents al Pla nacional de turisme.  
Aquest programa es regeix per l'Estratègia de Sostenibilitat Turística en Destinacions, que va ser aprovada per la Conferència Sectorial de Turisme en data 28 de juliol de 2021, com a full de ruta que ha de guiar la selecció i el finançament dels projectes destinats a donar suport a la transformació de les nostres destinacions en pro de la innovació turística que les faça més resilients, l'avanç cap a una major cohesió territorial, relacionant l'oferta i les destinacions de cada territori i creant connexions entre les destinacions de diverses regions, així com l'articulació dels mecanismes de cooperació entre les administracions públiques, estatal, autonòmica i local, en la consecució de l'impuls a la transformació verda i digital del sector turístic i en la millora de la seua competitivitat.  
  
L'Estratègia esmentada inclou el Programa extraordinari de sostenibilitat turística en destinacions 2021-2023, amb ambició transformadora i que es finança íntegrament amb fons europeus. Aquest Programa extraordinari està dotat econòmicament per als tres exercicis amb 1.858 M €, dels quals 719,77 M€ s'apliquen a l'exercici 2022, import que es distribueix territorialment entre totes les comunitats autònomes.  
Tercer. Sobre la base de l'Estratègia, en cada anualitat s'elabora el corresponent Pla territorial, que es configura com a mecanisme d'actuació cooperada entre l'Administració general de l'Estat, les comunitats autònomes i els ens locals amb l'objectiu d'avançar en la transformació de les destinacions turístiques en un model participat de governança.  
  
Els Plans territorials articulen la seua intervenció mitjançant dos instruments:  
- Actuacions de cohesió entre destinacions (a partir d'ara, ACD), que representen intervencions de caràcter horitzontal i d'àmbit supralocal, que contribueixen a completar i relacionar o cohesionar entre si les actuacions en destinacions de cada comunitat autònoma.  
- Plans de sostenibilitat turística en destinacions (a partir d'ara, PSTD), el disseny i l'execució dels quals correspon als ens locals de cadascuna de les destinacions, amb una duració màxima de tres anualitats.  
Quart. Amb data 29 de març de 2022, es va acordar en el si de la Conferència Sectorial de Turisme el llançament de la convocatòria extraordinària corresponent a l'exercici 2022, que va permetre la presentació de propostes a les entitats locals i comunitats autònomes, per a després procedir a la configuració dels plans territorials. La Secretaria d'Estat de Turisme (a partir d'ara, SETUR) del Ministeri d'Indústria, Comerç i Turisme va obrir la convocatòria extraordinària 2022 de plans de sostenibilitat turística en destinacions perquè els ens locals interessats hi pogueren concórrer.  
Cinqué. Les sol·licituds de projectes presentades pels ens locals de la Comunitat Valenciana van ser analitzades i valorades per Turisme Comunitat Valenciana (a partir d'ara, Turisme CV) i la SETUR d'acord amb els criteris i la puntuació fixada en l'Estratègia de sostenibilitat turística en destinacions.  
Sisé. Amb data 22 de setembre de 2022, en sessió formalment convocada del Comité Consultiu de la Comunitat Valenciana (Comité format per Turisme CV, la SETUR, i la Federació Valenciana de Municipis i Províncies), es va acordar proposar la inclusió en el Pla territorial de sostenibilitat turística en destinacions Comunitat Valenciana 2022 (a partir d'ara, PTSTDCV-22) d'un total de 19 intervencions, sent 16 PSTD i 3 ACD, amb un pressupost de 54,2 M€. El PTSTDCV-22, a més, inclou dos PSTD corresponents al Pla Nacional, amb un pressupost de 5.575.102 € sufragat amb els fons destinats al Pla Nacional de Turisme.  
Seté. En la seua reunió de 14 de desembre de 2022, la Conferència Sectorial de Turisme va aprovar l'acord pel qual es fixen els criteris de distribució, així com el repartiment resultant per a les comunitats autònomes, del crèdit destinat al finançament de les actuacions d'inversió per part d'entitats locals en el marc del component 14, inversió 1, del PRTR per a l'exercici 2022.  
En aquest acord es va ratificar el PTSTDCV-22 i es va concretar que la comunitat autònoma serà la coordinadora de l'execució i justificació de la totalitat del Pla territorial, en el qual participaran les entitats locals competents de la gestió dels diferents destinacions.  
Huité. El 27 de desembre 2022 es va publicar en el BOE la Resolució de la SETUR relativa a l'esmentat Acord de la Conferència Sectorial de Turisme de 14 de desembre de 2022.  
En la taula 1 de l'annex d'aquesta Resolució es descriu el repartiment territorial per comunitats autònomes de 719,77 M €, corresponent a la Comunitat Valenciana un total de 51.633.202 €.  
En la taula 2 d'aquest annex es recull el repartiment d'aquest crèdit total, amb detall de l'assignació corresponent a cada entitat local beneficiària. Concretament, a la Comunitat Valenciana, l'assignació del crèdit de 23.265.218 € es reparteix entre vint-i-una intervencions.  
Nové. El 13 d'abril de 2023 es va publicar en el BOE la Resolució, de 29 de març de 2023, de la SETUR, per la qual s'acorda la distribució dels crèdits a les comunitats autònomes i es formalitzen els compromisos financers derivats de l'Acord de la Conferència Sectorial de Turisme, de 14 de desembre de 2022.  
Desé. El dia 16 de maig de 2023 es va publicar en el Diari Oficial de la Generalitat Valenciana (d'ara endavant, DOGV) l'Acord del Consell de data 12 del mateix mes, pel qual s'autoritza una generació de crèdits per ingressos finalistes procedents del Ministeri d'Indústria, Comerç i Turisme en el marc del PRTR del Govern d'Espanya, per import de 44.940.596 €, en el pressupost de Presidència de la Generalitat, així com en el de l'entitat Turisme CV.  
  
Fonaments de dret  
Primer. El Reglament (UE) 2021/241, del Parlament Europeu i del Consell, de 12 de febrer de 2021, pel qual s'estableix el Mecanisme de recuperació i resiliència (a partir d'ara, MRR), la Decisió d'Execució del Consell Council Implementing Decision - CID de 16 de juny de 2021, el document de disposicions operatives del PRTR (OA), així com el Reglament (UE, Euratom) 2018/1046 del Parlament Europeu i del Consell, de 18 de juliol de 2018, sobre les normes financeres aplicables al pressupost general de la Unió.  
Segon. La Directiva (UE) 2017/1371, del Parlament Europeu i del Consell, de 5 de juliol de 2017, sobre la lluita contra el frau que afecta els interessos financers de la Unió a través del dret penal, així com el Reglament (UE, Euratom) 883/2013, del Parlament Europeu i del Consell, d'11 de setembre de 2013, relatiu a les investigacions efectuades per l'Oficina Europea de Lluita contra el Frau (OLAF).  
  
Tercer. El Pla de recuperació, transformació i resiliència (PRTR), aprovat pel Consell el 13 de juliol de 2021.  
Quart. El Reial decret llei 36/2020, de 30 de desembre, pel qual s'aproven mesures urgents per a la modernització de l'Administració pública i per a l'execució del PRTR.  
Cinqué. El Decret llei 6/2021, d'1 d'abril, del Consell, de mesures urgents en matèria de gestió economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la COVID-19.  
Sisé. L'Ordre HFP/1030/2021, de 29 de setembre, per la qual es configura el sistema de gestió del PRTR, i l'Ordre HFP/1031/2021, de 29 de setembre, per la qual s'estableix el procediment i format de la informació que han de proporcionar les entitats del sector públic estatal, autonòmic i local per al seguiment del compliment de les fites i els objectius i d'execució pressupostària i comptable de les mesures dels components del PRTR.  
Seté. L'Ordre HFP/55/2023, de 24 de gener, relativa a l'anàlisi sistemàtica del risc de conflicte d'interés en els procediments que executen el PRTR.  
Huité. La Llei 47/ 2003, de 26 de novembre, general pressupostària; la Llei 22/2021, de 28 de desembre, de pressupostos generals de l'Estat per a l'any 2022, així com la Llei 8/2021, de 30 de desembre, de pressupostos de la Generalitat per a l'exercici 2022.  
Nové. La Llei 40/2015, d'1 d'octubre, de règim jurídic del sector públic, i la Llei 39/2015, d'1 d'octubre, del procediment administratiu comú de les administracions públiques.  
Desé. La Llei 9/2017, de 8 de novembre, de contractes del sector públic.  
Onzé. La Llei 38/2003, de 17 de novembre, general de subvencions; el Reial decret 887/2006, de 21 de juliol, pel qual s'aprova el Reglament de la citada Llei 38/2003, així com la Llei 1/2015, de 6 de febrer, de la Generalitat Valenciana, d'hisenda pública, del sector públic instrumental i de subvencions.  
Dotzé. El Reial decret 91/2019, d'1 de març, pel qual es regula la composició i el funcionament del Consell Assessor de Prevenció i Lluita contra el Frau als interessos financers de la Unió Europea (BOE 19 març de 2019); la Comunicació de la Comissió Europea «Guia tècnica sobre l'aplicació del principi de «no causar un perjudici significatiu»» en virtut del Reglament relatiu a l'MRR (2021/C 58/01); la Guia per a incorporar la perspectiva de gènere en les actuacions finançades en el marc del PRTR, i la Instrucció, de 23 de desembre de 2021, de la Junta Consultiva de Contractació Pública de l'Estat sobre aspectes per a incorporar als expedients i els plecs rectors de contractes que s'hagen de finançar amb fons procedents del PRTR.  
  
Tretzé. L'Estratègia de Sostenibilitat Turística en Destinacions aprovada per la Conferència Sectorial de Turisme en la sessió de 28 de juliol de 2021.  
Catorzé. El Pla de mesures antifrau de turisme CV en l'execució d'actuacions finançades pels fons de l'MRR, aprovat per resolució del president de turisme CV, el 2 de març de 2022, i publicat en el web institucional: www.turisme.gva.es.  
Quinzé. La Resolució 1/2022, de 12 d'abril, de la Secretaria General de Fons Europeus, per la qual s'estableixen instruccions a fi d'aclarir la condició d'entitat executora, la designació d'òrgans responsables de mesures i òrgans gestors de projectes i subprojectes, en el marc del sistema de gestió del PRTR.  
Setzé. La Resolució, de 19 de desembre de 2022, de la SETUR, per la qual es publica l'Acord de la Conferència Sectorial de Turisme, de 14 de desembre de 2022, pel qual es fixen els criteris de distribució, així com el repartiment resultant per a les comunitats autònomes del crèdit destinat al finançament d'actuacions d'inversió per part d'entitats locals en el marc del component 14, inversió 1, del PRTR.  
  
Segons consta també en l'Acord esmentat, l'import per a distribuir en cada comunitat autònoma es farà per part de la SETUR a càrrec de l'aplicació pressupostària 69.18.47.51AH.959 i el crèdit del servei 50 «Mecanisme de recuperació i resiliència» del Ministeri d'Indústria, Comerç i Turisme per a l'exercici pressupostari 2022.  
  
Es preveu que els fons corresponents podran lliurar-se íntegrament d'una sola vegada i es faran efectius d'acord amb el que preveu la Llei 47/2003, de 26 de novembre, general pressupostària; la Llei 22/2021, de 28 de desembre, de pressupostos generals de l'Estat, per a l'any 2022; el Reial decret llei 36/2020, de 30 de desembre, i la Llei 8/2021, de 30 de desembre, de pressupostos de la Generalitat per a l'exercici 2022.  
  
S'estableix també que els crèdits transferits queden legalment afectats al finançament de les actuacions acordades, de manera que possibiliten el compliment dels objectius comunitaris en la matèria i de les fites i els objectius del component 14 del PRTR, preveient-se'n el reintegrament total o parcial en cas de no realitzar-se la despesa o d'incompliment total o parcial dels objectius previstos, conforme al que disposa l'article 7.7a de la Llei 22/2021, de 28 de desembre, de pressupostos generals de l'Estat per a 2022 i l'article 37.4 del Reial decret llei 36/2020, de 30 de desembre.  
Desseté. La Resolució, de 29 de març de 2023, de la SETUR, per la qual s'acorda la distribució dels crèdits a les comunitats autònomes i es formalitzen els compromisos financers derivats de l'Acord de la Conferència Sectorial de Turisme, de 14 de desembre de 2022.  
  
Dihuité. L'Acord del Consell, de 12 de maig de 2023, pel qual s'autoritza una generació de crèdits per ingressos finalistes procedents del Ministeri d'Indústria, Comerç i Turisme en el marc del PRTR del Govern d'Espanya, per import de 06.986.697 euros, en el pressupost de Presidència de la Generalitat, així com en el de l'Entitat Turisme CV.  
  
Per això, en execució de l'Acord de la Conferència Sectorial de Turisme, de data 14 de desembre de 2022, i una vegada ha sigut generat crèdit adequat i suficient en el pressupost de Turisme CV, necessari per a poder atendre les transferències que s'han d'efectuar a les 21 entitats públiques que figuren relacionades en l'annex d'aquesta resolució, correspon disposar el pagament de l'aportació de la SETUR a aquestes entitats que formen part del Programa de sostenibilitat turística en destinacions de la Comunitat Valenciana.  
Denové. L'article 21.bis del Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a dona suport a la recuperació de la crisi conseqüència de la COVID-19, relatiu a l'execució dels crèdits, estableix que «l'execució dels crèdits associats a l'MRR…, tant per part de l'Administració de la Generalitat com del seu sector públic instrumental, no estarà subjecta al règim de pagaments anticipats previst en l'article 171 de la Llei 1/2015, de 6 de febrer, d'hisenda pública, del sector públic instrumental i de subvencions. A aquest efecte, serà la mateixa norma o acte jurídic que instrumente l'ajuda o subvenció la que determine el règim aplicable en cada supòsit, en el marc del que establisca, si és el cas, l'instrument jurídic del qual porte causa la transferència prèvia d'aquests fons a la Generalitat». Més en concret, l'article 44 de la Llei 8/2021, de 30 de desembre, de pressupostos de la Generalitat per a l'exercici 2022, preveu la possibilitat de lliurar anticipadament fins al 100 % dels fons corresponents, en disposar en el seu apartat 17 que «en l'àrea de turisme, les subvencions de capital destinades als municipis previstos en la línia S0924 del pressupost de despeses de Turisme CV, per a l'execució dels plans de sostenibilitat turística en destinacions de la Comunitat Valenciana, podran lliurar-se anticipadament fins a un 100 %, una vegada concedides i amb caràcter previ a la justificació».  
  
Conforme al que estableix l'article 171.5.a de la Llei 1/2015, de 6 de febrer, d'hisenda pública, del sector públic instrumental i de subvencions, i, en la mateixa línia, l'article 42.2 del Reial decret 887/2006, de 21 de juliol, pel qual s'aprova el Reglament de la citada Llei 38/2003, les administracions públiques de caràcter territorial i els seus organismes públics vinculats o dependents, queden exonerades de la constitució de garantia amb caràcter general, excepte previsió en contra de les bases reguladores.  
En consideració a la normativa esmentada i en nom dels principis, entre altres, d'agilitat en els procediments administratius, eficàcia en el compliment d'objectius, eficiència en la gestió dels recursos públics, igualtat en el tractament, confiança legítima i col·laboració, i, especialment, en nom de la urgència exigida en l'execució d'aquests fons, sent les vint-i-una beneficiàries finals d'aquestes transferències entitats públiques compreses en els articles esmentats anteriorment, es considera procedent que Turisme CV transferisca a cada entitat que figura en l'annex el seu respectiu import, amb caràcter anticipat, íntegrament d'una sola vegada, i queden exonerades de la constitució de garantia aquestes entitats públiques.  
Vinté. L'article 13.4 de la Llei 15/2018, de 7 de juny, de la Generalitat, de turisme, oci i hospitalitat de la Comunitat Valenciana, precepte en què s'estableix que Turisme CV és una entitat de dret públic, adscrita a la Presidència de la Generalitat, amb personalitat jurídica pròpia, i a la qual correspon el foment i l'execució de la política turística de la Comunitat Valenciana. Al seu torn, l'article 31.2.d del Decret 7/2020, de 17 de gener, del Consell, de regulació dels òrgans per a la coordinació de l'acció turística i de l'organisme públic per a la gestió de la política turística, estableix entre les funcions del president d'aquesta entitat pública la d'«exercir la representació permanent de Turisme CV en la signatura de convenis i contractes, quedant constituït com a òrgan de contractació d'aquest ens, sense perjudici de la delegació de facultats que en aquesta matèria puga acordar a favor d'altres òrgans, així com en la signatura de qualssevol actes i negocis jurídics no atribuïts expressament a altres òrgans d'aquesta».  
Vistos els antecedents de fet relatats i els fonaments de dret esmentats i els altres d'aplicació general i pertinent, una vegada generat crèdit adequat i suficient en el pressupost de Turisme CV i recaptat informe de l'Advocacia General de la Generalitat i incorporades les seues consideracions, resolc:  
  
Primer. Disposar el pagament  
Disposar el pagament de l'aportació rebuda de la SETUR a les 21 entitats locals beneficiàries que s'assenyalen en l'annex d'aquesta resolució, per a l'execució de les intervencions del PTSTDCV-22, en el marc de l'Estratègia de Sostenibilitat Turística en Destinacions, en compliment de l'Acord de la Conferència Sectorial de Turisme, de 14 de desembre de 2022, pel qual es van fixar els criteris de distribució, així com el repartiment resultant del crèdit destinat al finançament de les actuacions d'inversió per part d'entitats locals en el marc del component 14, inversió 1, del PRTR, que per al conjunt de la Comunitat Valenciana ascendeix a un import total de 44.691.815 € i que es desglossa per a cadascuna d'aquestes 21 entitats locals en les respectives quantitats que es detallen en l'annex d'aquesta resolució.  
Segons el que s'ha raonat en el fonament de dret denové, Turisme CV transferirà a cada entitat local que figura en l'annex el seu respectiu import, amb caràcter anticipat, íntegrament d'una sola vegada, i queden exonerades de la constitució de garantia aquestes entitats públiques.  
  
  
Segon. Règim aplicable, obligacions de les entitats perceptores dels fons, seguiment, execució i avaluació dels plans que es financen  
  
Les intervencions que han d'executar les entitats locals beneficiàries dels fons que es transfereixen estan dins del Pla de recuperació, transformació i resiliència - finançat per la Unió Europea - NextGenerationEU, motiu pel qual els resulta d'aplicació el règim que regula aquest pla, d'ací ve que el pagament que es disposa mitjançant aquesta Resolució comporta el compliment correlatiu per part de les entitats locals beneficiàries de les corresponents obligacions, entre les quals cal destacar-ne (sense caràcter exhaustiu) les següents:  
2.1. Compliment d'obligacions tributàries i davant de la Seguretat Social. Compte bancari  
2.1.1. Compliment d'obligacions tributàries i davant de la Seguretat Social  
Les entitats locals beneficiàries finals de les transferències han de trobar-se al corrent en el compliment de les seues obligacions tributàries i davant de la Seguretat Social. Sobre aquest tema, queda constatat el compliment d'aquestes obligacions.  
2.1.2. Compte bancari  
Les entitats locals beneficiàries hauran d'aportar a Turisme CV el certificat de titularitat d'un compte corrent bancari de caràcter restringit, en què s'ingressaran i carregaran exclusivament les aportacions de les parts i qualssevol altres ingressos i pagaments relatius a les actuacions que deriven de l'execució de les corresponents intervencions, de tal manera que quede garantit en tot cas el seguiment de la pista d'auditoria de totes les actuacions realitzades en el marc del Pla i finançades amb fons MRR.  
Així mateix, les referides entitats locals comunicaran en les reunions informatives i de seguiment, i sempre que se'ls requerisca per part de Turisme CV, el saldo i moviments del compte esmentat.  
Els interessos generats en el compte bancari, si correspon, seran aplicats a les actuacions de la respectiva intervenció.  
2.2. Termini d'execució  
L'inici del termini d'execució de les intervencions del PTSTDCV-22 previstes en l'annex d'aquesta resolució es computarà a partir de l'endemà del pagament de l'aportació de la SETUR a la Comunitat Valenciana i tindrà una duració de 3 anys.  
Segons estableix l'Estratègia, els terminis d'execució del PTSTDCV-22 són compatibles amb les fites i els objectius CID (Council Implementing Decision) vinculants per a la submesura C14.I1.S2.  
En tot cas, cal ressaltar el vincle del finançament amb les fites i els objectius que s'hi associen, especialment els següents:  
- Objectiu núm. 220 del CID, quart trimestre de 2024: cadascuna de les intervencions del PTSTDCV-22 a les quals es fa referència en l'Annex d'aquesta Resolució hauran d'arribar com a mínim al percentatge d'execució del 50 %.  
- Objectiu núm. 221 del CID, segon trimestre de 2026: totes les intervencions incloses en el PTSTDCV-22 hauran d'estar finalitzades i justificades.  
Els crèdits transferits queden legalment afectats al finançament de les actuacions acordades, de manera que possibiliten el compliment dels objectius comunitaris en la matèria i de les fites i els objectius del component 14 del PRTR, preveient-se el reintegrament total o parcial d'aquests en cas de no realitzar-se la despesa o d'incompliment total o parcial dels objectius previstos, conforme al que disposa l'article 7.7a de la Llei 22/2021, de 28 de desembre, de pressupostos generals de l'Estat per a 2022, i l'article 37.4 del Reial decret llei 36/2020, de 30 de desembre.  
2.3. Compatibilitat del crèdit assignat amb altres aportacions  
Aquesta ajuda és compatible amb altres subvencions, ajudes, ingressos o recursos per a la mateixa finalitat, procedents de qualsevol Administració o ens públics o privats, sempre que es complisquen les regles d'acumulació de la normativa d'ajudes d'estat que puguen resultar aplicables segons el tipus d'actuació subvencionada.  
Els projectes que es financen a càrrec de l'MRR només podran rebre ajudes d'altres programes i instruments de la Unió Europea, sempre que les ajudes esmentades no cobrisquen el mateix cost de conformitat amb l'article 9 del Reglament (UE) 2021/241 del Parlament Europeu i del Consell, de 12 de febrer de 2021; l'article 188 del Reglament (UE, Euratom) 2018/1046, del Parlament Europeu i del Consell, de 18 de juliol de 2018, sobre les normes financeres aplicables al pressupost general de la Unió, i l'article 7 de l'Ordre HFP/1030/2021, de 29 de setembre.  
En el cas que les entitats locals beneficiàries obtingueren altres ajudes o subvencions diferents dels crèdits que estableix aquesta resolució, amb la mateixa destinació que les recollides en les seues corresponents intervencions, farà falta que es comunique aquesta circumstància a Turisme CV al més prompte possible des que reben o comprometen els crèdits a favor del beneficiari.  
En tot cas, si es produeix un excés de finançament en les subvencions percebudes de diferents entitats públiques, inclòs el crèdit assignat que recull aquesta resolució, l'entitat beneficiària haurà de reintegrar l'excés de finançament, amb els interessos de demora corresponents.  
  
Totes les entitats locals beneficiàries han d'aplicar procediments que permeten assegurar en tot moment el ple respecte a la normativa relativa a les ajudes d'estat, així com garantir l'absència de doble finançament. A aquest efecte, atés que les actuacions que s'han de desenvolupar per a la consecució de les fites i els objectius són susceptibles de revisió per l'Autoritat de Control, per la Intervenció General de la Generalitat Valenciana, per la Sindicatura de Comptes, per la Intervenció General de l'administració de l'Estat, pel Tribunal de Comptes, pels serveis de la Comissió Europea i pel Tribunal de Comptes de la UE, es considera imprescindible que, almenys, una vegada a l'any, cadascú duga a terme una autoavaluació en aquesta matèria i que el seu resultat s'aporte com a documentació de l'expedient.  
Així, caldrà que els ens locals que s'esmenten en l'annex d'aquesta Resolució òmpliguen l'annex II.B.6 de l'Ordre HFP/1030/2021, que recull un qüestionari d'autoavaluació relativa a l'estàndard mínim, així com l'annex III.D de la mateixa Ordre, que consigna una referència orientativa per a facilitar el compliment dels requisits sobre la compatibilitat amb el règim d'ajudes de l'Estat espanyol i la prevenció del doble finançament.  
2.4. Execució de les intervencions incloses del PTSDCV-22  
1. L'execució de la respectiva intervenció que es recull en l'annex d'aquesta Resolució correspondrà a cadascuna de les entitats beneficiàries en la seua condició d'entitat executora, sent la Generalitat Valenciana la coordinadora de l'execució.  
2. Cadascuna de les entitats beneficiàries podrà concertar amb tercers l'execució total o parcial del Pla mitjançant els procediments de licitació corresponents o procedir a l'execució total o parcial mitjançant encàrrecs a mitjans propis d'acord amb els límits previstos en la Llei 9/2017, de 8 de novembre, de contractes del sector públic.  
En cas de subcontractació, serà aplicable l'article 29 i concordants de la Llei 38/2003, de 17 de novembre, general de subvencions i, quan l'activitat subcontractada excedisca el 20 % de l'import de la subvenció i aquest siga superior a 60.000 €, la subcontractació estarà sotmesa al compliment dels requisits següents:  
a) Que el contracte se subscriga per escrit.  
b) Que la seua celebració s'autoritze prèviament per l'òrgan concedent.  
3. L'entitat beneficiària serà responsable del respecte, per part d'aquests tercers, del contingut de la normativa europea i nacional i, en particular, del compliment dels requisits establits per l'article 13.2 de la Llei 38/2003, de 17 de novembre, general de subvencions, així com dels que es troben al corrent de pagament de les obligacions de reemborsament o de qualssevol altres préstecs o bestretes anteriorment concedides a càrrec dels pressupostos generals de l'Estat.  
L'entitat beneficiària ha de garantir el compliment de l'Ordre HFP/55/2023, de 24 de gener, relativa a l'anàlisi sistemàtica del risc de conflicte d'interés en els procediments que executen el PRTR.  
  
Així mateix, ha de garantir el compliment de l'article 8 de l'Ordre OGS 4245/2021, de 29 de setembre, en relació amb la identificació dels perceptors finals dels fons, entitats beneficiàries de les ajudes, contractistes i subcontractistes i l'aportació d'aquesta informació, per a acomplir el mandat establit en la lletra d) de l'apartat 2 de l'article 22 del Reglament (UE) 2012/241, del Parlament Europeu i del Consell, que estableix l'obligació de l'estat membre de demanar, en un format electrònic que permeta fer cerques i una base de dades única, entre altres, les dades següents:  
- El nom del perceptor final dels fons.  
- El nom del contractista i del subcontractista, quan el perceptor final dels fons siga un poder adjudicador de conformitat amb el dret de la Unió o nacional en matèria de contractació pública.  
- Els noms, els cognoms i les dates de naixement dels titulars reals del perceptor dels fons o del contractista, segons es defineix en l'article 3, punt 6, de la Directiva (UE) 2015/849, del Parlament Europeu i del Consell.  
- Una llista de mesures per a executar reformes i projectes d'inversió en el marc del PRTR, juntament amb l'import total del finançament públic de les mesures esmentades i que indique la quantia dels fons desembossats en el marc de l'MRR i altres fons de la Unió. Específicament, les entitats beneficiàries, així com les contractistes i subcontractistes d'aquestes, acceptaran la cessió de dades entre les administracions públiques implicades per a acomplir tot el que preveu la normativa europea d'aplicació i de conformitat amb la Llei orgànica 3/2018, de 5 de desembre, de protecció de dades personals i garantia dels drets digitals. Per a això caldrà que òmpliguen el formulari establit en l'annex IV.B de l'Ordre HFP/1030/2021, de 29 de setembre.  
  
Igualment, les entitats beneficiàries, així com les contractistes i subcontractistes d'aquestes, ompliran la declaració responsable relativa al compromís de compliment dels principis transversals establits en el PRTR i que pogueren afectar el seu àmbit de gestió, que consta com a annex IV en l'Ordre HFP/1030/2021.  
4. En el procés d'execució de les intervencions incloses en el PTSTDCV-22, les entitats beneficiàries que es relacionen en l'annex d'aquesta Resolució estaran obligades a crear a Espanya tota l'ocupació necessària per a la realització de l'activitat, que es realitzarà amb personal contractat i afiliat a la Seguretat Social en el territori nacional. El compliment d'aquest requisit s'haurà de justificar documentalment.  
  
2.5. Despeses d'implementació  
Els crèdits transferits queden legalment afectats al finançament de les actuacions acordades, de manera que possibiliten el compliment dels objectius comunitaris en la matèria i les fites i els objectius del component 14 del PRTR.  
Les entitats beneficiàries podran destinar els recursos a tot el que siga necessari per a complir les fites i els objectius acordats.  
A títol indicatiu, la Guia de la Comissió Europea relaciona les despeses de les actuacions preparatòries prèvies que siguen necessàries per a establir la prestació de serveis, el subministrament de béns o la realització de les activitats corresponents, o el cost de les assistències tècniques externes quan siguen contractades directament, com a consultors, si estan directament relacionades i són essencials per al desenvolupament de les actuacions, sempre que estiguen ben justificades i no impliquen una externalització de tasques governamentals essencials relacionades amb la consecució de les fites i els objectius.  
No tindran la consideració de costos indirectes imputables a les despeses de gestió els corresponents a despeses de constitució, funcionament o estructura permanent o habitual de les entitats que s'encarreguen de la gestió de les actuacions subvencionades.  
2.6. Despeses objecte de finançament i emmarcades en l'Estratègia del programa de PTSTD  
Les inversions corresponents a la tipologia de les actuacions per a executar vinculades a cadascuna de les intervencions per a desenvolupar per les entitats locals que es relacionen en l'annex d'aquesta resolució podran ser finançables, considerant com a tals, entre altres, les següents:  
  
a) Les contractacions externes d'enginyeria, seguiment i obra civil.  
b) Els contractes de compra d'equips, incloent-hi equipament tecnològic i equips informàtics, relacionats amb les actuacions finançades.  
  
c) L'adquisició de llicències de programari de caràcter especialitzat i destinat exclusivament a l'actuació i que possibilite la utilització adequada de l'equipament adquirit.  
d) Les contractacions externes de consultoria, que es duen a terme dins de l'actuació objecte de la subvenció com a part d'aquesta. Els estudis de viabilitat i d'enginyeria de detall seran subvencionables sempre que siguen necessaris per a la realització de l'actuació. Podran haver-se realitzat amb anterioritat a la data d'elegibilitat, però en aquest cas el seu cost no seria elegible.  
e) Les contractacions externes per treballs d'assessorament legal, notaria, assessorament tècnic o financer comptable o auditoria, si estan directament lligats al projecte i són necessaris per a la preparació o el desenvolupament, sempre que hagen sigut previstos en el pressupost.  
  
Així mateix, no es consideraran costos finançables els inclosos en els següents conceptes:  
1. Autoritzacions administratives, llicències, permisos, cost d'avals i/o fiances, multes, taxes.  
2. Qualssevol despeses associades a gestions, contractacions, consultes o tràmits administratius, encara que siguen necessaris per a l'obtenció de permisos o llicències.  
3. Despeses recurrents o estructurals i, en particular, despeses de personal de les administracions públiques, ja que l'article 5 del Reglament de l'MRR disposa que l'«ajuda del mecanisme no substituirà, excepte en casos degudament justificats, les despeses pressupostàries nacionals ordinàries».  
4. Assegurances subscrites pel sol·licitant.  
5. Vigilància i seguretat durant l'execució de l'obra fins a la data de posada en marxa.  
6. Qualssevol costos financers.  
7. Costos associats a sancions penals, així com despeses de procediments judicials.  
8. Llicències destinades a sistemes operatius i aplicacions ofimàtiques.  
9. Qualsevol despesa d'operació i manteniment de les actuacions o despeses pròpies de l'Administració.  
En qualsevol cas, les despeses subvencionables estan subjectes a totes les disposicions contingudes en l'article 31 de la Llei 38/2003, de 17 de novembre, general de subvencions.  
2.7. Principis de gestió del PRTR.  
Són principis específics, d'obligatòria consideració en la planificació i execució de cadascuna de les intervencions i, per tant, transversals en el conjunt del PRTR, els següents:  
a) Concepte de fita i objectiu i criteris per al seu seguiment i acreditació del resultat.  
b) Etiquetatge verd i etiquetatge digital.  
c) Anàlisi de risc en relació amb possibles impactes negatius significatius en el medi ambient (do no significant harm, DNSH), seguiment i verificació de resultat sobre l'avaluació inicial.  
d) Reforç de mecanismes per a la prevenció, detecció i correcció del frau, de la corrupció i els conflictes d'interés.  
e) Compatibilitat del règim d'ajudes d'estat i prevenció del doble finançament.  
f) Identificació del perceptor final dels fons, siga com a beneficiari de les ajudes o adjudicatari d'un contracte o subcontractista.  
g) Comunicació.  
2.7.1. Autoavaluació  
L'òrgan responsable i de gestió de cadascuna de les intervencions que han d'executar les entitats locals que es relacionen en l'Annex d'aquesta Resolució autoavaluarà els seus procediments, d'acord amb el que estableix l'Annex II de l'Ordre HFP/1030/2021, en el marc del desenvolupament de la funció de control de gestió, per a assegurar que compleixen l'estàndard mínim, en relació a les fites, els objectius, els projectes i els subprojectes, que es concreta en l'annex III de la mateixa Ordre HFP/1030/2021.  
En aquest context, els òrgans responsables i gestors de les fites i els objectius adoptaran les mesures necessàries per a incorporar, en el procediment de la seua presa de decisions i de gestió, els principis esmentats abans, i per a garantir que el resultat de l'autoavaluació de l'annex II configura un escenari de baix risc.  
Aquesta autoavaluació es durà a terme, almenys, una vegada cada any de vigència de la corresponent intervenció que s'execute.  
2.7.2. Registre de l'autoavaluació en el sistema  
Les entitats locals beneficiàries seran responsables de registrar en el sistema informàtic habilitat a aquest efecte la comprovació de si les actuacions que integren la seua respectiva intervenció compleixen amb els criteris establits en l'avaluació inicial o, si és el cas, si han corregit les deficiències detectades.  
Una vegada aconseguida una fita o objectiu, crític o no crític, l'entitat beneficiària registrarà en el sistema d'informació de gestió i seguiment el compliment, i es generarà un certificat de compliment, i incorporarà la documentació acreditativa, tenint en compte els requisits de l'acord operacional o els que es reflectisquen en el sistema d'informació, si és el cas, manifestant la veracitat de la informació relativa al compliment de les fites i els objectius. Totes aquestes dades formaran part de la informació que aporten els informes de gestió.  
2.7.3. Registre del progrés de l'execució  
Cadascuna de les entitats locals beneficiàries serà la responsable d'establir les fites i els objectius de gestió de la seua intervenció, sent Turisme CV l'entitat responsable de validar la desagregació de les fites i els objectius crítics i no crítics del PTSTDCV 2022 en fites i objectius crítics i no crítics de les respectives intervencions executades pels ens locals.  
Les entitats locals beneficiàries són les responsables de registrar en el sistema informàtic habilitat a aquest efecte de manera continuada el progrés dels indicadors de les fites i els objectius més desagregats de l'estructura en la qual es descompon la seua intervenció i incorporar la informació acreditativa conforme als mecanismes de verificació.  
La informació dels indicadors de les fites i els objectius en curs i dels seus mecanismes de verificació haurà d'estar actualitzada en el sistema informàtic, amb el resultat de les mesures corresponents, a l'últim dia de cada mes de referència, no més tard del dia 10 del mes següent. Així, el dia 11 es generaran automàticament en el sistema informàtic els informes de seguiment amb la informació actualitzada en el mes de referència.  
Els ens locals beneficiaris hauran de mantindre una pista d'auditoria adequada de les actuacions realitzades en el marc d'aquesta ajuda, guardant la traçabilitat de cadascuna de les mesures, i disposar d'un sistema que permeta calcular i seguir els objectius i el nivell de consecució que han de reportar. Aquesta obligació inclou la relativa al compliment de les fites i els objectius i la relativa a la mesura dels indicadors.  
Una vegada registrat en el sistema informàtic el compliment d'una fita o objectiu crític o no crític es generarà el certificat de compliment, que haurà de ser signat per l'òrgan gestor de la corresponent intervenció del PTSTDCV-22.  
Les entitats locals beneficiàries estan obligades a incorporar en el sistema de gestió que s'habilite la documentació de suport i la informació necessària, d'acord amb l'article 132 del Reglament (UE, Euratom) 2018/1046, del Parlament Europeu i del Consell, de 18 de juliol de 2018, sobre les normes financeres aplicables al pressupost general de la Unió, per a la qual cosa, si és el cas, sol·licitaran als adjudicataris la documentació i informació necessàries per a fer un seguiment adequat de l'execució dels projectes, la qual cosa haurà d'especificar-se en els plecs, els convenis o les bases de què es tracte.  
Cadascuna de les entitats locals beneficiàries ha de recopilar i valorar de manera prèvia la documentació i informació presentada pels adjudicataris o destinataris finals, a fi de comprovar l'adequació dels projectes a les condicions de finançament, així com a l'elaboració, remissió d'informació i incorporació de la documentació acreditativa que siga necessària per a justificar el compliment de les fites i els objectius i la preparació de la documentació acreditativa establida pels mecanismes de verificació.  
2.7.4. Elaboració d'informes  
a) Informe de gestió:  
A partir de la informació continguda en el sistema, cadascuna de les entitats locals que s'esmenten en l'annex d'aquesta resolució, com a entitat executora, generarà a través del sistema informàtic habilitat a aquest efecte el corresponent informe de gestió, amb una periodicitat semestral, abans del 20 de juliol i del 20 de gener de cada any, sent responsable de la informació que hi faça constar.  
Aquest informe de gestió té per objecte la formulació del resultat de cada component en termes de fites, objectius i indicadors, així com el volum de recursos emprats en la seua consecució, i haurà de tindre l'estructura i el contingut que estableix l'article 12 de l'Ordre HFP/1030/2021.  
Així mateix, inclourà l'expressió del compliment dels principis aplicables, la garantia del sistema de control de gestió, la utilització dels fons per als fins previstos i el compliment, l'exactitud i la fiabilitat de la informació inclosa en l'informe, declaració de compliment que cadascuna de les entitats beneficiàries haurà de formalitzar en els termes que es recullen en l'article 13 de l'Ordre HFP/1030/2021.  
b) Informe de previsions:  
Cadascuna de les entitats locals beneficiàries formularà trimestralment un Informe de previsions, en el qual s'haurà de recollir el grau d'avançament i les previsions per als següents 9 mesos, estructurades per trimestres, d'acord amb el que disposa l'article 12 de l'Ordre HFP/1030/2021.  
Serà necessari que identifiquen els possibles riscos d'incompliment i les desviacions respecte de la planificació, i es plantejaran accions preventives o correctores per a mitigar els riscos en relació amb el compliment dels objectius i indicadors en els termes i el calendari aprovats.  
  
c) Informe de seguiment mensual:  
S'emetrà un informe de seguiment mensual referit al mes immediatament anterior. Serà un informe automàtic dirigit al seguiment del progrés de les fites i els objectius i de l'execució pressupostària, així com les eventuals desviacions respecte de la planificació i les corresponents accions correctores que s'hagen registrat en l'eina.  
  
Aquest informe recollirà la relació de fites i objectius finalitzats el compliment dels quals s'haja registrat en l'eina, a partir de l'últim informe de gestió, juntament amb un annex amb els certificats de compliment d'aquestes fites i els objectius signats.  
2.7.5. Compliment de l'etiquetatge verd i etiquetatge digital  
En l'execució de la respectiva intervenció, l'entitat local beneficiària ha de vetlar pel compliment dels compromisos de l'etiquetatge verd i digital. Per aquest motiu, les actuacions hauran d'adequar-se a les etiquetes climàtiques que corresponguen segons el que s'estableix en l'Estratègia de sostenibilitat turística en destinacions.  
Així, i d'acord amb el que disposa l'article 4.4 de l'Ordre HPF/1030/2021, quan l'òrgan gestor de cadascuna de les intervencions incloses en el PTSTDCV-22 estime possibles incompliments en relació amb l'etiquetatge verd i l'etiquetatge digital, tant quant al desenvolupament temporal com a les previsions finals, haurà d'informar de l'avaluació a l'autoritat responsable.  
2.7.6. Compliment del principi do no significant harm (DNSH)  
Totes les entitats locals beneficiàries s'asseguraran que cap de les mesures incloses en la seua respectiva intervenció cause un mal significatiu als sis objectius mediambientals definits en el Reglament (UE) 2020/852 del Parlament Europeu i del Consell, de 18 de juny de 2020, relatiu a l'establiment d'un marc per a facilitar les inversions. Per a això, l'entitat local aportarà la justificació de compliment d'aquest principi mitjançant una avaluació favorable d'adequació al principi DNSH, o una declaració responsable de compliment d'aquest, segons els models establits en la Guia DNSH del Ministeri per a la Transició Ecològica i el Repte Demogràfic.  
Així mateix, en l'annex II.B.4 de l'Ordre HFP/1030/2021 s'inclou un test específic d'autoavaluació en relació amb el compliment dels requisits bàsics, mentre que en l'annex III.B es proporcionen referències de gestió amb la condició d'evitar impactes mediambientals no desitjables.  
L'entitat local beneficiària haurà de preveure mecanismes per a assegurar que les entitats contractistes, adjudicatàries de l'encàrrec o subcontractistes complisquen amb el principi de DNSH.  
Per a les actuacions que impliquen rehabilitació, equipaments, infraestructures, etc., caldrà tindre en compte les condicions específiques del DNSH, d'acord amb el que estableix l'apartat 8 del component 14 del PRTR.  
2.7.7. Prevenció, detecció, comunicació, correcció i avaluació del risc de frau, corrupció i conflicte d'interés  
Totes les entitats locals que es relacionen en l'annex d'aquesta resolució hauran de disposar d'un Pla de mesures antifrau que els permeta garantir i declarar que, en el seu respectiu àmbit d'actuació, els fons rebuts s'han utilitzat de conformitat amb les normes aplicables, en particular, pel que fa a la prevenció, detecció i correcció del frau, la corrupció i els conflictes d'interessos, d'acord amb el que disposa l'article 6 de l'Ordre HPF/1030/2021.  
  
Així mateix, totes hauran de prendre les mesures necessàries per a la prevenció, detecció, comunicació, correcció i avaluació del risc de frau, corrupció i conflicte d'interés, la formalització de la declaració d'absència de conflicte d'interessos (DACI) i la disponibilitat d'un procediment per a abordar aquests conflictes d'interessos en el marc del Reglament (UE) 2021/241, del Parlament Europeu i del Consell, de 12 de febrer de 2021.  
Especialment, prendran les mesures necessàries per a assegurar que no hi haja conflicte d'interés en els receptors finals de les ajudes, incloent en els expedients que es tramiten els informes o les declaracions responsables necessàries, segons corresponga, i aplicant la normativa reguladora dels conflictes d'interés en el cas de detectar-los.  
Amb aquesta finalitat, cadascuna de les entitats locals beneficiàries haurà d'omplir el model de l'annex II.B.5 de l'Ordre HFP/1030/2021, de 29 de setembre, en el qual es recull un qüestionari d'autoavaluació relatiu a l'estàndard mínim, i assegurar-se de complir amb l'annex III.C, que recull una referència orientativa sobre mesures de prevenció, detecció i correcció del frau, corrupció i conflictes d'interessos.  
  
Finalment, per a donar resposta a les obligacions derivades de l'Ordre HFP/1030/2021, de 29 de setembre, cada entitat local haurà de comptar amb la seua pròpia eina d'avaluació de riscos, segons s'indica en la Guia per a l'aplicació de mesures antifrau en l'execució del PRTR del Servei Nacional de Coordinació Antifrau.  
2.8. Seguiment d'execució de les intervencions finançades  
El seguiment de les actuacions es farà d'acord amb el sistema informàtic habilitat a aquest efecte, segons el que estableix l'article 3 de l'Ordre HFP/1030/2021, de 29 de setembre.  
Totes les entitats locals que s'esmenten en l'annex a aquesta resolució seran responsables de mantindre permanentment actualitzada en el sistema informàtic la informació relativa al compliment de les fites i els objectius que els corresponguen, així com la resta d'exigències incloses en el Reglament (UE) 2021/241, del Parlament Europeu i del Consell, de 12 de febrer de 2021, incorporant-hi la documentació justificativa pertinent, tenint en compte els requisits de les disposicions operatives o les que es reflecteixen en el sistema d'informació, si correspon, de manera que l'entitat que decidisca puga fer el seguiment, en temps real, de la mesura de la qual és responsable, tant quant al grau d'avançament en la consecució de les fites i objectius com quant al compliment de la resta d'exigències.  
El procediment, el format i la periodicitat de la informació de seguiment de l'assoliment de les fites i els objectius, i de l'execució comptable de les despeses incorregudes en el desenvolupament de cadascuna de les intervencions integrades en el PTSTDCV-22, ha de complir el que disposa l'Ordre HFP/1031/2021. La informació dels indicadors de compliment de les fites i els objectius en curs i dels seus mecanismes de verificació haurà d'estar actualitzada en el sistema informàtic, amb el resultat dels mesuraments corresponents, a l'últim dia de cada mes de referència, no més tard del dia 10 del mes següent.  
Una vegada registrat en el sistema informàtic el compliment d'una fita o objectiu crític o no crític, es generarà el certificat de compliment que haurà de ser signat per l'òrgan gestor de l'entitat executora del pla.  
  
Els òrgans responsables de la gestió de les ajudes d'aquestes entitats beneficiàries hauran de remetre a Turisme CV qualssevol informes addicionals que se sol·liciten, incloent-hi la informació necessària per a la justificació de les actuacions. Així mateix, hauran de complir amb qualsevol requeriment que s'aprove amb caràcter general per a l'execució i el compliment del PRTR.  
Quant a la remissió de la informació sobre perceptors finals dels fons (beneficiaris de les ajudes, contractistes i subcontractistes), les entitats locals beneficiàries hauran d'aportar la informació sobre la identificació del perceptor dels fons: el nom del perceptor final dels fons, el nom del contractista i del subcontractista, si és el cas, i les dates de naixement dels titulars reals del perceptor dels fons o del contractista, així com una llista de mesures per a l'execució de reformes i projectes d'inversió en el marc del PRTR, juntament amb l'import total del finançament públic d'aquestes mesures i que indique la quantia dels fons desembossats en el marc del MRR i d'altres fons de la Unió, per a acomplir l'exigència de l'article 22.d del Reglament (UE) 2021/241, del Parlament Europeu i del Consell, de 12 de febrer de 2021.  
  
Igualment, les entitats locals beneficiàries hauran de subministrar la programació de recursos, conforme a la distribució temporal de compliment de fites i objectius del PRTR, així com la previsió pressupostària per a tot el període temporal del Pla necessària per a l'execució de les mesures en què participen. A aquest efecte, el sistema habilitarà els camps per a recollir aquestes previsions des de 2020 fins a 2026.  
  
2.9. Comissió de Seguiment del PTSTDCV-22  
D'acord amb la Resolució de la SETUR, de 19 de desembre de 2022, per la qual es publica l'Acord de la Conferència Sectorial de Turisme, de 14 de desembre de 2022, el Ministeri d'Indústria, Comerç i Turisme farà el seguiment i control de l'aplicació dels crèdits a fi de comprovar la destinació específica per a la qual van ser transferits i la seua adequada execució, segons els mecanismes de verificació establits.  
  
L'execució i justificació de cadascuna de les intervencions correspondrà a l'òrgan gestor de l'entitat executora destinat a aquest efecte. La comunitat autònoma serà la coordinadora de l'execució i justificació de la totalitat del Pla territorial, en què participaran les entitats locals competents de la gestió de les diferents destinacions.  
Es crearà una comissió de seguiment per a cada Pla territorial en la qual participarà la Secretaria d'Estat de Turisme i la comunitat autònoma corresponent. En aquesta comissió es controlarà el desenvolupament de les inversions, l'execució de la despesa i el compliment de les fites de cadascuna de les intervencions que componguen el Pla territorial. En aquestes reunions, podran participar, quan es tracte el seguiment de les diferents intervencions, i a petició de qualsevol dels dos membres de la Comissió, les entitats gestores dels diferents instruments d'intervenció inclosos en el Pla Territorial per a aclarir els aspectes que es consideren necessaris.  
La Comissió de Seguiment tindrà capacitat de modificar algunes de les actuacions previstes, amb sol·licitud motivada prèvia de la destinació, sempre que responguen a la mateixa finalitat, així com d'ajustar la distribució de romanents.  
D'altra banda, i al marge d'aquesta comissió de seguiment, cadascuna de les entitats locals que s'esmenten en l'annex a aquesta resolució queda obligada a atendre els requisits documentals, d'informació o de qualsevol altra mena, que li faça Turisme CV, i a acudir a les reunions a què siga convocada a aquest efecte.  
2.10. Justificació dels fons transferits  
La justificació de l'execució de les intervencions del PTSTDCV-22 que es recullen en l'annex d'aquesta resolució correspondrà a les entitats locals beneficiàries que s'hi esmenten, en la seua condició d'entitats executores, sent Turisme CV l'entitat de la Generalitat Valenciana coordinadora de l'execució.  
La justificació dels fons assignats per Acord de la Conferència Sectorial de Turisme, de data 14 de desembre de 2022, s'ha de dur a terme d'acord amb la normativa europea i nacional d'aplicació als fons Next Generation EU. La Intervenció General de la Generalitat Valenciana podrà requerir, com a justificants de la subvenció concedida, qualsevol factura, rebut, transferència bancària, certificat, nòmina o altres documents, en el marc de la normativa vigent i les instruccions aplicables.  
  
A aquest efecte, serà necessària l'aportació de la següent documentació:  
1. Memòria d'actuació justificativa del compliment de les condicions i de la finalitat per a la qual es van assignar els fons, amb la descripció de manera detallada de cadascuna de les actuacions realitzades indicant la corresponent despesa incorreguda, els resultats obtinguts i els mitjans de comprovació del compliment.  
2. Memòria econòmica sobre el cost de les actuacions realitzades, amb el contingut següent:  
2.1. Certificat de la persona titular de la intervenció o secretaria-intervenció amb el contingut mínim següent:  
- Que l'import del fons transferit (identificació de l'actuació pagada amb aquest) ha sigut registrat en la comptabilitat.  
- Que la relació de despeses que s'adjunta en la declaració responsable correspon a actuacions finançades, justificades mitjançant factures o altres documents comptables de valor probatori equivalent, i que han sigut efectuades i pagades dins dels terminis establits en la convocatòria de la subvenció i les bases reguladores.  
- Que l'objecte subvencionat ha sigut executat d'acord amb l'Estratègia del programa extraordinari de Plans de Sostenibilitat Turística en Destinacions i la resta de normativa aplicable.  
- Que el total de les fonts de finançament no supera el cost de l'actuació subvencionada.  
- Que la documentació original acreditativa de les despeses realitzades es troba a la disposició de l'òrgan concedent, de Turisme CV, la Intervenció General de la Generalitat i la Sindicatura de Comptes.  
2.2. Una relació numerada de les despeses realitzades justificatives de la subvenció atorgada amb identificació del creditor/a, el número de factura, la descripció de la factura en què es concreten els conceptes que inclou, d'acord amb el projecte presentat i aquesta resolució d'atorgament, la data d'emissió, la data de pagament efectiu i l'import que es justifica en cada document, desglossant import base, IVA i import total.  
  
3. Documentació tècnica de la intervenció realitzada, documentació en què haurà de constar una descripció del desenvolupament de la inversió i en què ha de constar també desglossat un resum del cost total de l'actuació.  
4. Fotografia/es del/dels cartell/s anunciador/s de la intervenció executada normalitzant i incloent-hi l'emblema de la Unió Europea i els logotips corresponents segons el Manual d'aplicació de la marca dels fons europeus Next Generation EU.  
5. En els casos en què les actuacions justificades corresponguen a l'execució d'obres, s'hi haurà d'adjuntar certificació.  
6. Si correspon, justificació documental de l'ocupació creada per a la realització de l'activitat, consistent en el contracte de treball, els documents RNT i RLC o una altra documentació justificativa.  
7. De conformitat amb el que disposa l'Acord de la Conferència Sectorial de Turisme, de 14 de desembre de 2022, al final de l'execució de cada intervenció, l'entitat local beneficiària haurà de presentar un compte justificatiu sobre la utilització dels fons rebuts amb el contingut següent:  
- El grau de compliment de les fites i els objectius respecte dels fixats inicialment o, si correspon, revisats.  
- El cost real de la mesura respecte del cost estimat inicialment o revisat.  
- La descripció de la mesura i la forma d'implementació, mecanismes de control aplicats en la seua execució.  
8. Igualment, per a considerar finalitzada una intervenció, cal que tots els elements constitutius d'aquesta estiguen finalitzats. A aquest efecte, s'exigirà l'acta de recepció del contracte o el document que es pot establir alternativament en compliment de les disposicions que establisca la Comissió Europea o el Ministeri d'Hisenda i Funció Pública.  
  
2.11. Comprovació i control de les despeses realitzades  
1. L'òrgan concedent, la SETUR, Turisme CV, la Intervenció General de l'Administració de l'Estat, el Tribunal de Comptes, la Intervenció General de la Generalitat Valenciana, la Sindicatura de Comptes i els òrgans estatals i europeus que tinguen encomanat el control i seguiment dels fons de l'MRR, en particular la Comissió Europea, el Tribunal de Comptes Europeu, l'Oficina Europea de Lluita contra el Frau (OLAF) i la Fiscalia Europea i tots aquells òrgans de control competents, incloent-hi els recollits en l'article 22.2.e del Reglament (UE) 2021/241, de 12 de febrer de 2021, i l'article 129 del Reglament financer (Reglament UE, Euratom) 2018/1046, de 18 de juliol, de 2018, podran dur a terme tots aquells controls i inspeccions que consideren convenients, a fi d'assegurar la bona finalitat dels fons concedits.  
  
Les entitats locals beneficiàries han de sotmetre's a qualsevol actuació de control i inspecció, així com a prestar col·laboració i proporcionar qualsevol altra documentació i informació que els òrgans abans esmentats estimen necessària per a la verificació del compliment de les condicions establides en aquesta resolució. L'oposició a la realització d'aquestes comprovacions i inspeccions podrà constituir causa de reintegrament dels fons.  
2. La percepció de fons del PRTR estarà condicionada al fet que es presente compromís per escrit per a concedir els drets i accessos necessaris per a garantir que la Comissió, l'OLAF, el Tribunal de Comptes Europeu, la Fiscalia Europea i les autoritats nacionals competents exercisquen les seues competències de control.  
3. Les referides entitats locals hauran de custodiar i conservar tota la documentació original, justificativa de l'aplicació dels fons rebuts, per a facilitar les activitats de comprovació i control, per si o mitjançant la imposició d'aquesta obligació als tercers que han participat en l'execució de la corresponent intervenció, entenent com a tal els documents justificatius, les dades estadístiques i altra documentació concernent al finançament, així com els registres i documents, en format electrònic i per un període de 5 anys des que s'abone el saldo de l'operació financera, en els termes previstos en l'article 132 del Reglament (UE, Euratom) 2018/1046 del Parlament Europeu i del Consell, de 18 de juliol.  
  
4. La Base de Dades Nacional de Subvencions (a partir d'ara, BDNS) actuarà com a eina de consulta per a controlar i previndre el doble finançament.  
5. A l'efecte d'informació i control dels fons, se cedirà la informació entre els sistemes establits per a la gestió i el control d'aquestes amb els sistemes dels fons europeus.  
2.12. Publicitat de les actuacions  
1. Aquestes aportacions seran objecte de publicitat en la BDNS, de conformitat amb el que s'estableix en l'article 20 de la Llei 38/2003, de 17 de novembre, general de subvencions, i en el Reial decret 130/2019, de 8 de març, pel qual es regula la BDNS i la publicitat de les subvencions i altres ajudes públiques.  
2. Les entitats locals que s'esmenten en l'annex d'aquesta resolució hauran de garantir la visibilitat del finançament de la Unió Europea, mitjançant el compliment de les obligacions que, en matèria de publicitat i informació, s'estableixen en l'article 9 de l'Ordre HFP/1030/2021, de 29 de setembre, i, concretament, les següents:  
  
- Les mesures d'informació i comunicació de les actuacions que desenvolupen les inversions (cartells informatius, plaques, publicacions impreses i electròniques, material audiovisual, pàgines web, anuncis i insercions en premsa, certificats, etc.) hauran d'incloure l'emblema de la Unió Europea, juntament amb el text Finançat per la Unió Europea - Next Generation EU i el logotip oficial del PRTR d'Espanya disponible en l'enllaç: https://planderecuperacion.gob.es/identidad-visual.  
  
- Totes les convocatòries, les licitacions, els convenis i la resta d'instruments jurídics contindran, en l'encapçalament i en el cos de desenvolupament, la referència «PRTR - Finançat per la Unió Europea - Next Generation EU».  
- Caldrà assegurar el compliment del Manual de marca aprovat pel Govern d'Espanya aplicable als fons Next Generation EU.  
- Així mateix, per a reforçar la imatge de transversalitat dels fons Next Generation a la Comunitat Valenciana, caldrà la utilització de la marca distintiva específica d'aquests fons, denominada «GVANEXT - Fons Next Generation a la Comunitat Valenciana» en totes aquelles accions de comunicació, difusió i publicitat que duguen a terme les entitats locals, en el marc dels projectes o subprojectes que gestionen, finançats amb fons MRR i inclosos en el PRTR.  
  
- Per a assegurar una adequada comunicació i transparència, les entitats locals beneficiàries hauran de proporcionar informació, a través dels mecanismes que s'establisquen, sobre la publicació de qualsevol convocatòria d'ajuda o procediment de licitació per a la seua inclusió en la pàgina web gestionada per l'autoritat responsable.  
- A aquest efecte, i per a assegurar el compliment dels requisits establits, cadascuna de les entitats locals beneficiàries designarà un responsable de comunicació.  
En el supòsit d'incompliment de les obligacions anteriors, sense perjudici de les responsabilitats en què incórrega la corresponent entitat local beneficiària, s'estableixen les regles següents:   
- Si es detectara l'incompliment quan encara resultara possible l'ulterior compliment en els termes establits, Turisme CV requerirà a l'entitat local afectada que adopte les mesures de difusió establides en un termini no superior a 15 dies, amb l'advertiment de les conseqüències que puga portar aparellades l'incompliment.  
- Si, per contra, no resultara possible el compliment en els termes establits, per haver-se ja desenvolupat les activitats afectades per aquestes mesures, Turisme CV podrà establir mesures alternatives, sempre que aquestes permeten fer difusió del finançament públic rebut amb el mateix abast que les inicialment acordades.  
2.13. Altres requisits i obligacions exigibles  
Altres requisits que han de complir totes les entitats locals que s'esmenten en l'annex d'aquesta Resolució són els següents:  
a) No incórrer en cap de les circumstàncies que estableix l'article 13 de la Llei 38/2003, de 17 de novembre, general de subvencions.  
  
b) Estar al corrent de les obligacions tributàries davant la Generalitat Valenciana i l'Estat i de les obligacions davant la Seguretat Social.  
  
c) No haver sigut sancionada, per resolució ferma, per la comissió d'infracció greu en matèria d'integració laboral de discapacitats o molt greu en matèria de relacions laborals o en matèria de seguretat i salut en el treball, durant els dos anys anteriors a la convocatòria, de conformitat amb el text refós de la Llei sobre infraccions i sancions en l'ordre social, aprovat pel Reial decret legislatiu 5/2000, de 4 d'agost, o, si ha sigut sancionada, ha d'haver aplicat les mesures correctores previstes i haver abonat les quantitats requerides per a aquest concepte.  
  
d) No haver sigut mai objecte de sancions administratives fermes ni de sentències fermes condemnatòries per haver exercit o tolerat pràctiques laborals considerades discriminatòries per raó de sexe o de gènere. Així mateix, ha de respectar el que estableix l'article 48 de la Llei orgànica 3/2007, de 22 de març, per a la igualtat efectiva de dones i homes, relatiu a les mesures específiques per a previndre la comissió de delictes i altres conductes contra la llibertat sexual i la integritat moral en el treball i la Llei 9/2003, de 2 d'abril, per a la igualtat entre dones i homes.  
  
e) Procedir al reintegrament a Turisme CV de les quantitats percebudes i, si és el cas, els interessos de demora corresponents des del moment del pagament dels fons fins a la data en la qual s'acorde la procedència del reintegrament, en els supòsits previstos en l'article 37 de la Llei 38/2003, de 17 de novembre, general de subvencions, entre els quals destaquen la no realització de l'activitat que fonamenta la transferència del fons, així com l'incompliment de l'obligació de justificació.  
  
Així mateix, són procedents uns altres supòsits de reintegrament dels fons per les seues especials condicions:  
- D'acord amb l'article 7.7a de la Llei 22/2021, de 28 de desembre, de pressupostos generals de l'Estat per a l'any 2022, i els articles 37 i 46 del Reial decret llei 36/2020, de 30 de desembre, pel qual s'aproven mesures urgents per a la modernització de l'Administració pública i per a l'execució del PRTR, els ingressos rebuts procedents de l'MRR estan legalment afectats per a finançar cadascun dels Plans extraordinaris de sostenibilitat turística en destinació integrats en el component 14 dins del PRTR, amb el grau de detall que s'hi especifica.  
  
- En cas de no realitzar-se la despesa o en cas d'incompliment total o parcial dels objectius previstos, l'entitat local responsable de l'execució del Pla haurà de reintegrar els fons rebuts a Turisme CV. Podrà ser causa de reintegrament quan l'incompliment de les fites impedisca el retorn dels fons europeus al Tresor en el cas que no es puga garantir el compliment dels objectius globals compromesos per al component 14 del PRTR.  
- Comportarà la devolució total o parcial de l'ajuda adjudicada:  
- No assolir, en tot o en part, les fites o els objectius previstos: reintegrament almenys quan l'incompliment impedisca el retorn de fons europeus al Tresor i en l'import del retorn no percebut en relació amb les mesures de la responsabilitat de cada entitat local.  
- Que no puga acreditar-se l'assoliment dels objectius per falta de fiabilitat dels indicadors reportats: reintegrament almenys quan l'incompliment impedisca el retorn de fons europeus al Tresor i en l'import del retorn no percebut en relació amb les mesures de la responsabilitat de cada entitat local.  
- Qualsevol irregularitat que afecte mesures sota la seua responsabilitat determinada en qualsevol control desenvolupat per autoritats nacionals o comunitàries que recaiga sobre aquestes i que impedisca el retorn de fons al Tresor: reintegrament de l'import del retorn no percebut en relació amb les mesures de la responsabilitat de cada entitat local.  
  
- No utilització de les quantitats rebudes per a les mesures per a les quals es van transferir: reintegrament de fons a Turisme CV per l'import indegudament utilitzat.  
L'incompliment, per part de l'entitat local beneficiària de les obligacions esmentades en aquesta resolució, així com la concurrència dels supòsits previstos en l'article 37 de la Llei 38/2003, de 17 de novembre, general de subvencions, en altres normes bàsiques i en la Llei 1/2015, de 6 de febrer, d'hisenda pública, del sector públic instrumental i de subvencions, donarà lloc, en cas de no esmenar-se, a l'inici d'un procediment de reintegrament per la totalitat de les quantitats percebudes i a l'exigència de l'interés de demora corresponent des del moment del pagament de la subvenció, d'acord amb el que estableix l'article 37 de la Llei 38/2003, de 17 de novembre, general de subvencions.  
  
El Programa extraordinari de sostenibilitat turística en destinació 2021-2023 és un mecanisme acordat entre el Govern d'Espanya i la Comissió Europea, que té associats compromisos d'execució estrictes que han sigut exigits per la Comissió Europea i negociats pel Govern, així com requisits per a l'aplicació dels fons vinculats a l'etiquetatge verd i digital, al principi DNSH, al règim d'ajudes d'estat i a les disposicions del Reglament (UE) 2021/241, del Parlament Europeu i del Consell, de 12 de febrer de 2021, pel qual s'estableix l'MRR i la resta de la normativa aplicable. El compliment d'aquests compromisos és obligatori, de manera que el seu incompliment pot comportar la retirada del finançament per part de la Comissió Europea i la cancel·lació del programa.  
Derivat de l'obligatorietat de complir els compromisos d'execució anual dels PSTD i ACD, es reconeix que el compliment dels terminis establits en l'establiment anual del Pla Territorial és inexcusable. En cas de retard per part d'alguna entitat local, Turisme CV podrà prendre mesures extraordinàries com la reassignació de partides d'inversió entre entitats locals o dins de la comunitat autònoma, de manera que s'eviten penalitzacions a escala nacional. Es comunicarà prèviament a les entitats locals afectades.  
  
Tercer. Publicació  
Aquesta Resolució es publicarà en el DOGV, amb efectes de notificació, d'acord amb el que estableix l'article 45.1 de la Llei 39/2015, d'1 d'octubre, del procediment administratiu comú de les administracions públiques.  
  
Contra aquesta resolució, que esgota la via administrativa, es pot interposar recurs potestatiu de reposició davant el president de Turisme CV en el termini d'un mes a comptar des de l'endemà de la publicació, conforme al que disposen els articles 123 i 124 de l'esmentada Llei 39/2015. En tot cas, es pot interposar recurs contenciós administratiu davant els jutjats contenciosoadministratius de València, en el termini de dos mesos, a comptar des de l'endemà de la publicació, conforme al que estableixen els articles 8, 14 i 46 de la Llei 29/1998, de 13 de juliol, reguladora de la jurisdicció contencioso-administrativa, o qualsevol altre recurs que es considere oportú.  
  
València, 20 de juny de 2023.- El president de Turisme Comunitat Valenciana: Francesc Colomer Sánchez.